8.pielikums 
atklāta konkursa “Būvuzraudzība 
Rankas pamatskolas ēkas iekštelpu 
vienkāršotai atjaunošanai” nolikumam 
(ID Nr. GNP 2026/65)


IEPIRKUMA Nr. GNP 2026/65 LĪGUMS (PROJEKTS)
par būvuzraudzību Rankas pamatskolas ēkas iekštelpu vienkāršotai atjaunošanai
	
Gulbenē,		   Datumu skatīt laika zīmogā

Gulbenes novada pašvaldība, reģistrācijas Nr.90009116327, adrese: Ābeļu iela 2, Gulbene, Gulbenes novads, LV-4401, kuras vārdā, pamatojoties uz Gulbenes novada domes                2023. gada 21. decembra saistošajiem noteikumiem Nr.24 “Gulbenes novada pašvaldības nolikums”, rīkojas tās izpilddirektore Antra Sprudzāne, turpmāk – Pasūtītājs, no vienas puses,  un 

__________________________________, reģistrācijas Nr. _____________________, adrese: _______________________________, kuras vārdā, saskaņā ar ____________________, rīkojas tās __________________, turpmāk – Izpildītājs, no otras puses, turpmāk tekstā abi kopā Līdzēji, bet katrs atsevišķi – Līdzējs, pamatojoties uz iepirkuma “Būvuzraudzība Rankas pamatskolas ēkas iekštelpu vienkāršotai atjaunošanai” (ID Nr. GNP 2026/65), turpmāk – Iepirkums, rezultātiem, un Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” projekta “Kvalitatīva mācību satura nodrošināšana Gulbenes novada izglītības iestādēs” ietvaros, Nr. 4.2.1.5/2/25/I/013, ietvaros, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs uzdod un Izpildītājs apņemas ar saviem spēkiem, tehniskajiem līdzekļiem un materiāliem veikt būvuzraudzības pakalpojumus, turpmāk – Darbi,  Rankas pamatskolas ēkas, turpmāk – Objekts, iekštelpu vienkāršotai atjaunošanai atbilstoši normatīvo aktu prasībām un darba uzdevumam (Līguma 1.pielikums).
1.2. [bookmark: _Hlk142474687][bookmark: _Hlk213247308]Izpildītājs uzrauga Objekta būvniecības darbu atbilstību būvniecības jomu regulējošām normām, SIA “Komercveiksmes” izstrādātajam paskaidrojuma rakstam “Rankas pamatskolas ēkas iekštelpu vienkāršotai atjaunošana, Skolas iela 5, Rankas pagasts, Gulbenes novads, LV-4416”, turpmāk - būvniecības iecere, un noslēgtajam būvdarbu iepirkuma līgumam. 
1.3. Izpildītājs ar atsevišķu rīkojumu norīko atbildīgo būvuzraugu, kas norādīts Izpildītāja iesniegtajā piedāvājumā Iepirkumā. Rīkojums tiek iesniegts Pasūtītājam 3 (trīs) darbdienu laikā no Līguma abpusējas parakstīšanas dienas un kļūst par tā neatņemamu sastāvdaļu.
1.4. Saskaņā ar Izpildītāja Iepirkumā iesniegto piedāvājumu atbildīgais būvuzraugs – ēku būvdarbu būvuzraugs ______________; sert. Nr. ___.

2. LĪGUMCENA UN NORĒĶINU KĀRTĪBA
2.1. [bookmark: _Hlk189656620]Darbu izpildes līgumcena, izņemot pievienotās vērtības nodokli (turpmāk – PVN), ir _________ EUR (summa vārdiem). 
2.2. Par iepriekšējā mēnesī izpildītajiem Darbiem Pasūtītājs samaksās Izpildītājam                          30 (trīsdesmit) dienu laikā pēc konkrētajā mēnesī izpildīto Darbu Pieņemšanas - nodošanas akta parakstīšanas. Šajā Līguma punktā noteikto aktu sagatavo un iesniedz Pasūtītājam Izpildītājs, vienlaicīgi iesniedzot arī rēķinu par iepriekšējā mēnesī izpildīto Darbu.
2.3. Darbu apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu (100%) naudas izteiksmē. 
2.4. Izpildītājs grāmatvedības attaisnojuma dokumentus – rēķinus – sagatavo elektroniskā formātā, turpmāk – rēķins, atbilstoši Ministru kabineta 2019. gada 9. aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
2.5. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi, kas norādīta Līguma rekvizītu sadaļā.
2.6. Par pēdējā mēnesī veiktajiem Darbiem un galīgā Darbu apmaksa tiek veikta 30 (trīsdesmit) dienu laikā, skaitot no dienas, kad Līgumā noteiktais Objekts pēc būvdarbu pabeigšanas ir pieņemts ekspluatācijā saskaņā ar Latvijas Republikā spēkā esošajiem normatīvajiem aktiem un Izpildītājs ir iesniedzis gala atskaiti. Samaksa tiek veikta saskaņā ar Izpildītāja iesniegto rēķinu. 
2.7. Norēķini ar Izpildītāju tiek veikti ar pārskaitījumu uz Izpildītāja bankas kontu, kas norādīts Izpildītāja iesniegtajā rēķinā.
2.8. Par samaksas dienu tiek uzskatīta diena, kad Pasūtītājs ir iesniedzis maksājuma uzdevumu bankai.
2.9.  Gadījumā, ja tiek pagarināts Līguma 6.2.punktā noteiktais Darbu izpildes termiņš, Pasūtītājs par nākamo termiņu maksā Izpildītājam atlīdzību par katru dienu. Samaksa tiek aprēķināta kā vienas dienas izmaksas pie šādiem nosacījumiem: Līguma 2.1.punktā minētā līgumcena dalīta ar Līguma 6.2.punktā norādīto dienu skaitu, kas reizinātas ar būvdarbu termiņa pagarinājuma dienu skaitu.
2.10. Pasūtītājam ir tiesības apturēt Līguma darbību, pārtraucot savu saistību izpildi,                      15 (piecpadsmit) dienas iepriekš par to rakstiski paziņojot Izpildītājam, sastādot Darbu apturēšanas aktu un veicot norēķinus par faktiski izpildītajiem Darbiem. Izpildītājam nav tiesību, pēc Darbu apturēšanas akta sastādīšanas un abpusējas parakstīšanas, pretendēt uz kompensāciju par Līguma darbības apturēšanas laikā veikto Darbu. Darbu apturēšanas gadījumā par Līguma darbības atjaunošanu Pasūtītājs vismaz 15 (piecpadsmit) dienas iepriekš rakstveidā informē Izpildītāju. Pirms Darbu izpildes atjaunošanas Līdzēji sastāda un paraksta vienošanos par Līguma darbības atjaunošanu.
2.11. Ja Līgumā noteikto Darbu izpilde tiek pārtraukta no Izpildītāja neatkarīgu iemeslu dēļ, tad Līdzēji sastāda aktu par faktiski izpildītajiem Darbiem, fiksējot tajā Izpildītāja veikto Darbu apjomu proporcionāli Līguma pārtraukšanas brīdi izpildīto būvdarbu apjomam konkrētā Objektā. Pasūtītājs 15 (piecpadsmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem Darbiem saskaņā ar Līdzēju parakstīto aktu. 

3. LĪDZĒJU PIENĀKUMI UN TIESĪBAS
3.1. Izpildītāja pienākumi un tiesības:
3.1.1. nodrošināt, lai Izpildītāja rīcībā Līguma izpildes laikā būtu spēkā esošas licences, sertifikāti un profesionālās civiltiesiskās atbildības apdrošināšanas polise;
3.1.2. veikt Darbus atbilstoši Būvniecības likuma un citu būvniecību un būvuzraudzību reglamentējošo normatīvo aktu prasībām, ievērojot Iepirkuma un Līguma noteikumus;
3.1.3. nodrošināt nepārtrauktu būvniecības procesa uzraudzību. Nodrošināt Pasūtītāja interešu pārstāvību būvdarbu veikšanas procesā;
3.1.4. kontrolēt un uzraudzīt būvdarbu izpildi atbilstoši Līguma noteikumiem, noslēgtajam būvdarbu līgumam, būvniecības iecerei, grafiskajiem dokumentiem, papildinājumiem un darbu uzdevumam;
3.1.5. pirms būvniecības darbu uzsākšanas novērtēt būvuzņēmēja izstrādāto detalizēto būvdarbu veikšanas kalendāro grafiku un Darbu veikšanas projektu, izvērtējot t.sk. tehnisko personālu, aprīkojumu, pieaicinātos apakšuzņēmējus un citu būvuzņēmēja iesniegto informāciju;
3.1.6. nodrošināt detalizētu būvniecības projekta risinājumu analīzi, dot slēdzienu par to atbilstību tehniskajiem noteikumiem un optimālākajai Pasūtītāja vajadzību nodrošināšanai, nepieciešamības gadījumā piedāvājot konkrētas korekcijas; 
3.1.7. pārbaudīt būvdarbu secības un kvalitātes atbilstību būvniecības iecerei, Darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem;
3.1.8. būvdarbu gaitā pārbaudīt izmantojamo tehnoloģisko un citu iekārtu, būvizstrādājumu un materiālu atbilstību būvniecības iecerei, normatīvajiem aktiem un noslēgtajam būvniecības līgumam, kā arī izmantojamo būvizstrādājumu atbilstības deklarācijas un tehniskās pases;
3.1.9. pārbaudīt Objekta, kā arī izbūvēto konstrukciju un inženiersistēmu atbilstību būvniecības ieceres risinājumiem;
3.1.10. pārliecināties un regulāri uzraudzīt, lai būvuzņēmējs ievēro normatīvajos aktos noteiktās drošības un darba aizsardzības prasības;
3.1.11. obligāti piedalīties būvkonstrukciju, segto darbu un citu izpildīto Darbu pieņemšanā, kas tiek veikta saskaņā ar būvniecību reglamentējošo normatīvo aktu prasībām;
3.1.12. nodrošināt, ka segto būvdarbu aktus paraksta līgumā norādītais atbildīgais būvuzraugs;
3.1.13. apsekot Objektu un izdarīt ierakstus Būvniecības informācijas sistēmā, turpmāk – BIS, par Objekta pārbaudēs konstatēto;
3.1.14. novērst iespējamo sūdzību rašanās iemeslus un gadījumā, ja sūdzības radušās, sniegt Pasūtītājam argumentētus skaidrojumus, padomus un atbildes projektus, iespējamo problēmu risinājumus nesaskaņu vai neskaidrības gadījumos starp Pasūtītāju, būvuzņēmēju un autoruzraugu;
3.1.15. izskatīt būvuzņēmēja iesniegtos paziņojumus par pretrunām starp būvdarbu līguma dokumentiem un datiem, būvniecības ieceri un reālo situāciju Objektā;
3.1.16. ziņot Pasūtītājam par Līguma izpildei nozīmīgu apstākļu izmaiņām, un iesniegt Pasūtītājam konkrētus priekšlikumus turpmākai rīcībai, sagatavojot lēmumu par turpmāko rīcību izskatīšanai Darbu vadības sanāksmēs; 
3.1.17. kontrolēt būvdarbu izmaksu atbilstību Pasūtītāja apstiprinātajām izmaksu tāmēm;
3.1.18. nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvdarbu izpildi, saskaņojot ar Pasūtītāju, būvniecības ieceres izstrādātāju, iesniegt priekšlikumus līdzekļu ekonomijai esošo tāmju ietvaros, veikt būvuzņēmēja sagatavoto papildus būvdarbu tāmju ekspertīzi;
3.1.19. bez iepriekšējas rakstiskas Pasūtītāja piekrišanas nepieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
3.1.20. katru mēnesi izvērtēt būvuzņēmēja veikto būvdarbu izpildes atbilstību būvdarbu izpildes kalendārajam grafikam;
3.1.21. Pamatojoties uz būvuzņēmēja iesniegto informāciju, sagatavo un iesniedz Pasūtītājam ikmēneša būvuzraudzības atskaiti 5 (piecu) darba dienu laikā pēc būvuzņēmēja izpildes akta (Forma 2) apstiprināšanas. Minimālās prasības būvuzraudzības ikmēneša atskaitei noteiktas Līguma 4.1.2.punktā. 
3.1.22. būvdarbu laikā veikt regulāru Objektu un būvlaukuma apskati (pēc iespējas dokumentējot fotogrāfijās), kā arī sagatavot atskaites un iesniegt tos Pasūtītājam atbilstoši Līguma 3.1.21.punktam;
3.1.23. piedalīties konstatēto defektu fiksācijā, noformējot to rakstiski un parakstot attiecīgi sastādītu aktu;
3.1.24. pieprasīt no būvuzņēmēja būvuzraudzības procesā atklāto defektu, pārkāpumu vai atkāpju no būvniecības ieceres būvdarbu tāmes, iespējamos risinājumus to novēršanai un uzraudzīt atklāto defektu novēršanas izpildi;
3.1.25. pēc  būvdarbu pabeigšanas Objektā, pirms būvdarbu pieņemšanas – nodošanas akta parakstīšanas, apsekojot būvi, veikt iespējamo defektu un nepilnību uzskaitījumu, par to sastādot attiecīgu aktu, kā arī veikt nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz Objekta nodošanai ekspluatācijā; ja nepieciešams, ierosināt Pasūtītājam attiecīga līgumsoda būvuzņēmējam uzlikšanu par līguma saistību nepildīšanu;
3.1.26. nodrošināt dokumentācijas sagatavošanu, ko paredz normatīvie akti;
3.1.27. pieņemt tikai tos būvdarbus, kas izpildīti atbilstoši būvniecības iecerei, grafiskajiem dokumentiem, būvdarbu līgumam un normatīvajos aktos noteiktajām prasībām;
3.1.28. kontrolēt būvdarbu žurnālā un citu BIS ierakstīto norādījumu izpildi, sekot līdzi autoruzraudzības procesam;
3.1.29. nekavējoties rakstiski informēt attiecīgi Pasūtītāju, Gulbenes novada būvvaldi, Valsts ugunsdzēsības un glābšanas dienestu, Valsts darba inspekciju un tirgus uzraudzības institūcijas (atbilstoši attiecīgās institūcijas kompetencei) par konstatētām bīstamām konstrukciju deformācijām vai sabrukšanas pazīmes, vai tiešiem ugunsgrēka izcelšanās vai eksplozijas draudiem, būvniecību reglamentējošo normatīvo aktu pārkāpumiem būvdarbu un to sagatavošanas laikā, kā arī par atkāpēm no būvniecības ieceres un grafiskajiem dokumentiem; 
3.1.30. ja konstatētas patvaļīgas atkāpes no būvniecības ieceres vai grafiskajiem dokumentiem vai gadījumos, kad  būvdarbu izpildes laikā netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai arī iesniegt attiecīgi Pasūtītājam, Gulbenes novada būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
3.1.31. ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
3.1.32. veikt būvniecības procesa dalībnieku darbības koordināciju, Objekta būvdarbu gaitas apspriešanas sapulču organizēšanu, vadīšanu un protokolēšanu (protokola veidlapa – pielikumā Nr.2), sapulču laiku iepriekš saskaņojot ar Pasūtītāju (ne retāk kā reizi 2 (divās) nedēļās); 
3.1.33. uzņemties atbildību, kas būvuzraugam ir noteikta saskaņā ar normatīvajiem aktiem;
3.1.34. ierasties Objektā ne vēlāk kā 2 (divu) stundu laikā pēc Pasūtītāja, autoruzrauga, būvinspektora, Gulbenes novada būvvaldes vai citas personas pirmā rakstiska vai mutiska pieprasījuma;
3.1.35. pieprasīt no Pasūtītāja un būvuzņēmēja jebkurus dokumentus (arī detalizētos rasējumus, ja tādi ir izstrādāti), lai rastu precīzu pārskatu par būvdarbu gaitu;
3.1.36. pieprasīt uzbūvēto konstrukciju un segto darbu atsegšanu, ja rodas šaubas par būvdarbu izpildes kvalitāti un atbilstību būvniecības iecerei;
3.1.37. Darbu izpildes termiņa beigās nodot Pasūtītājam visu ar Objektu saistīto dokumentāciju;
3.1.38. saņemt samaksu par Darbu izpildi Līguma 2.nodaļā noteiktajā kārtībā;
3.1.39. atbildēt par Pasūtītājam un trešajām personām vai apkārtējai videi nodarīto zaudējumu, kas radies Izpildītāja vainas dēļ, vai viņa prettiesiskās darbības rezultātā Darbu izpildes laikā;
3.1.40. atbildēt par informācijas slēpšanu vai nesniegšanu, vai par nepatiesas informācijas sniegšanu Pasūtītājam un par tās rezultātā radītajiem zaudējumiem;
3.1.41. uzņemties pilnu materiālo atbildību par Līguma izpildē iesaistīto speciālistu veiktajiem darbiem, to izpildes termiņiem un kvalitāti.
3.2.  Pasūtītāja pienākumi un tiesības:
3.2.1. norēķināties ar Izpildītāju par padarītajiem darbiem Līgumā noteiktajā kārtībā;
3.2.2. pirms būvdarbu uzsākšanas izsniegt Izpildītājam visu Darbu veikšanai nepieciešamo būvniecības ieceres dokumentāciju 1 (vienā) eksemplārā un ar būvuzņēmēju noslēgtā līguma kopiju;
3.2.3. izziņot un sasaukt būvdarbu gaitas apspriešanas sapulces, kurās jāpiedalās Izpildītājam;
3.2.4. regulāri rakstiski informēt Izpildītāju par visiem būvuzņēmēja iesniegtajiem rakstiskajiem paziņojumiem 24 (divdesmit četru) stundu laikā pēc to saņemšanas;
3.2.5. regulāri nosūtīt Izpildītājam kopiju no sagatavotajām atbildēm, pieņemtajiem lēmumiem, nosūtītajām vēstulēm būvuzņēmējam;
3.2.6. apturēt Līguma darbību, ja Izpildītājs nepilda 3.1.3.punktu (būvuzraugs neatrodas Objektā, un savu prombūtni nav rakstiski saskaņojis ar Pasūtītāju);
3.2.7. savlaicīgi informēt Izpildītāju par būvniecības līguma, termiņu vai tāmju izmaiņām;
3.2.8. prasīt un saņemt no Izpildītāja zaudējumu atlīdzību, kas radušies Izpildītāja vainas, nolaidības vai bezdarbības rezultātā;
3.2.9. citas normatīvajos aktos un Līgumā noteiktās tiesības.

4. ATSKAITES
4.1. Līguma izpildes laikā Izpildītājam ir jāsagatavo un jāiesniedz Pasūtītājam šādas atskaites:
4.1.1. Būvuzraudzības uzsākšanas atskaite, kas ietver:
4.1.1.1. būvuzraudzībā iesaistīto darbinieku paredzamo laika grafiku, kas tiks lietots kā atskaites dokuments;
4.1.1.2. būvdarbu izpildes un naudas plūsmas kalendāro grafiku;
4.1.1.3. būvdarbu kvalitātes kontroles plānu; 
4.1.1.4. būvuzraudzības dokumentu aprites un uzglabāšanas shēmu;
4.1.1.5. būvdarbu dokumentu aprites un uzglabāšanas shēmu;
4.1.1.6. informāciju par būvdarbu līguma administratīvo saistību un noteikumu izpildi, norādot datumus (būvatļaujas izdošana, saistību raksti, būvlaukuma pārņemšana,  avansa un līguma izpildes spējas garantijas, satiksmes organizācija, informācijas stendi, apdrošināšana);
4.1.1.7. vērtējumu par būvniecības ieceres atbilstību un paredzamajiem riskiem (neparedzēti darbi, komunikāciju pārcelšana un citas atkāpes no izstrādātajiem dokumentiem).
4.1.2. Ikmēneša atskaite (veidlapa – pielikums Nr.3), kas ietver:
4.1.2.1. detalizēts apkopojumu par paveiktajiem Darbiem; pārskats par būvdarbu veiktajām kvalitātes pārbaudēm;
4.1.2.2. norādes uz būvdarbiem, kas nav pieņemami un ir koriģējami;
4.1.2.3. problēmu, risku un uzraudzības ieguldījuma to risināšanā un novēršanā apraksts, ieteikumi;
4.1.2.4. precizēts Darbu izpildes un naudas plūsmas grafiks, saskaņots ar koriģēto būvdarbu izpildes plānu; pamatojums būvdarbu izpildes grafika izmaiņām;
4.1.2.5. būvdarbus raksturojoši fotoattēli (norādot uzņemšanas laiku, vietu un autoru) atbilstoši Līguma 1.pielikuma prasībām;
4.1.2.6. akts par būvuzraudzībā iesaistīto darbinieku faktiski nostrādātajām dienām.
4.1.3. Gala atskaite (veidlapa – pielikums Nr.4), kas ietver:
4.1.3.1. Līguma izpildes gaitā veiktās aktivitātes, fiksējot jebkādas atkāpes no Līgumā paredzēto Darbu izpildes un to pamatojums;
4.1.3.2. veikto būvdarbu novērtējumu, fiksējot izmaksas, jebkādas izmaiņas vai atkāpes no Līguma noteikumiem;
4.1.3.3. sasniegtos rezultātus, to salīdzinājumu ar sākotnēji plānoto, izmaiņu pamatojumu;
4.1.4. informācija par būvdarbu pabeigšanu.

5. DARBU PIEŅEMŠANA-NODOŠANA
Iepriekšējā mēnesī izpildītā Darbu apjoma pieņemšana tiek veikta ar pieņemšanas – nodošanas aktu, ko paraksta Līdzēji. Šajā Līguma punktā noteikto aktu Izpildītājs sagatavo un iesniedz apstiprināšanai Pasūtītājam vienlaicīgi ar to iesniedzot ikmēneša atskaiti un rēķinu par iepriekšējā mēnesī izpildīto Darbu apjomu.  

6. LĪGUMA SPĒKĀ STĀŠANĀS UN  IZPILDES TERMIŅŠ
6.1. Līgums stājas spēkā ar tā abpusējas parakstīšanas brīdi un ir spēkā līdz brīdim, kad Līdzēji ir izpildījuši visas tiem Līgumā noteiktās saistības.
6.2. Darbu izpildes termiņš ir no būvdarbu uzsākšanas līdz Objekta pieņemšanai pastāvīgā ekspluatācijā. Būvdarbus plānots īstenot 4 (četru) mēnešu laikā no būvdarbu līguma noslēgšanas brīža.
6.3. [bookmark: _Hlk159311014]Pasūtītājs 2 (divu) darbdienu laikā pēc Līguma noslēgšanas piešķir Izpildītājam pilnvaras piekļuvei BIS.
6.4. Izpildītājam, ne vēlāk kā 5 (piecu) darbdienu laikā pēc Līguma noslēgšanas, jāievieto BIS dokumenti Darba uzsākšanai:
6.4.1. būvspeciālista profesionālās civiltiesiskās atbildības obligātās apdrošināšanas dokumenti saskaņā ar Būvuzraudzības līguma 8.sadaļā noteikto;
6.4.2. rīkojums par atbildīgo būvuzraugu un citiem būvuzraugiem;
6.4.3. Būvuzraudzības plāns, kuru pirms tam saskaņo ar Pasūtītāju; 
6.4.4. informāciju un dokumentāciju par apakšuzņēmējiem un piesaistītajiem speciālistiem;
6.4.5. cita dokumentācija, ja to paredz normatīvie akti vai pieprasa Pasūtītājs.
6.5. Izpildītājam, ne vēlāk kā 5 (piecu) darbdienu laikā pēc Līguma noslēgšanas, jāiesniedz Pasūtītājam plānotais Objekta apmeklējumu grafiks. 
6.6. Gadījumā, ja būvdarbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts Līguma izpildes termiņš. 

7. LĪDZĒJU ATBILDĪBA
7.1. Līdzēji ir savstarpēji atbildīgi par līgumsaistību nepildīšanu vai nepienācīgu izpildi, kā arī atlīdzina otram Līdzējam šajā sakarā radušos zaudējumus.
7.2. Ja Izpildītājs nepienācīgi pilda ar Līgumu pielīgtos pienākumus, Pasūtītājam ir tiesības piemērot līgumsodu 0,5  (nulle, komats, pieci) % no Līguma 2.1.punktā norādītās līgumcenas par katru pārkāpumu, bet ne vairāk ka 10%  (desmit ) no tās. Par Līguma saistību nepienācīgu izpildi tiek sastādīts akts, kuru paraksta Pasūtītāja, un/vai Gulbenes novada būvvaldes pārstāvji, un/vai citas pieaicinātas personas. Par katru atkārtoti konstatēto pārkāpumu (otrā reize) tiek piemērots līgumsods divkāršā apmērā, bet par katru nākošo (trešā reize un turpmāk) tiek piemērots līgumsods trīskāršā apmērā. 
7.3. Ja Izpildītājs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, Izpildītāja un citu būvniecības dalībnieku atbildības pakāpi par notikušo nosaka neatkarīgi no organizētās ekspertīzes atzinuma.
7.4. Ja Izpildītājs Līguma 1.pielikumā un Līguma 4.nodaļā norādītās atskaites neiesniedz Līgumā noteiktajos termiņos, Pasūtītājam ir tiesības prasīt par katru gadījumu līgumsodu 0,05 (nulle komats nulle pieci) % apmērā no Līguma 2.1.punktā norādītās līgumcenas par katru nokavēto dienu, bet kopsummā ne vairāk kā 10 (desmit) % no tās.
7.5. Ja Izpildītājs nenodrošina Līguma 1.pielikumā noteikto prasību izpildi, tad Pasūtītājs pieprasa līgumsodu 300 (trīs simti) euro apmērā par katru konstatēto gadījumu. 
7.6. Ja Izpildītājs Līguma izpildē iesaista ar Pasūtītāju nesaskaņotu apakšuzņēmēju vai speciālistu, kura kvalifikācija neatbilst Iepirkuma nolikumā noteiktajām prasībās, Izpildītājs maksā Pasūtītājam līgumsodu 2 (divi) % apmērā no Līgumcenas par katru šādu gadījumu. 
7.7. Ja Pasūtītājs kavē samaksu par veiktajiem Darbiem, Pasūtītājs maksā Izpildītājam līgumsodu 0,5 (nulle komats pieci) % apmērā no nesamaksātās summas par katru nokavēto dienu, bet ne vairāk kā 10 (desmit) % no kopējās līgumcenas.
7.8. Pasūtītājam, veicot Līgumā noteiktos maksājumus par būvuzraudzības  Darbu izpildi, ir tiesības ieturēt no tiem līgumsodus, kas Izpildītājam noteikti un aprēķināti saskaņā ar Līgumu.
7.9. Līgumsodu samaksu Līdzēji veic 30 (trīsdesmit) dienu laikā, skaitot no dienas, kad ir saņemts attiecīgs rēķins.
7.10. Līgumsoda samaksa neatbrīvo Līdzējus no Līguma saistību pilnīgas izpildes.

8. APDROŠINĀŠANA 
8.1. Izpildītājam ir pienākums 3 (trīs) dienu laikā pēc Līguma parakstīšanas iesniegt Pasūtītājam atbildīgā būvuzrauga profesionālās civiltiesiskās atbildības apdrošināšanas līgumu, kas  atbilst Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikumiem. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
8.2. Gadījumā, ja Izpildītājs kā darba devējs ir apdrošinājis atbildīgā būvuzrauga profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts; gadījumā, ja apdrošināšanas līgums par atbildīgā būvuzrauga profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.
8.3. Ja Līguma parakstīšanas brīdī Izpildītājam ir spēkā esošs atbildīgā būvuzrauga profesionālās civiltiesiskās atbildības apdrošināšanas līgums, kas atbilst līguma 8.1. un 8.2.punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kura beigu termiņš nav īsāks par Objektiem noteikto garantijas periodu.

9. LĪGUMA IZBEIGŠANAS, GROZĪŠANAS UN PAPILDINĀŠANAS KĀRTĪBA
9.1. Pasūtītājam ir tiesības vienpusēji izbeigt Līgumu iepriekš par to rakstiski paziņojot Izpildītājam, gadījumos, ja:
9.1.1. Izpildītājs ir patvaļīgi pārtraucis Līguma izpildi;
9.1.2. Izpildītājs nav sasniedzams juridiskajā adresē;
9.1.3. Izpildītājs nenodrošina Līguma 10.nodaļā noteikto prasību izpildi;
9.1.4. Izpildītāja vainas dēļ ir radušās būtiskas būvdarbu neatbilstības;
9.1.5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.1.6. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
9.1.7. Izpildītājs saistībā ar Līguma noslēgšanu vai izpildi ir veicis prettiesisku darbību;
9.1.8. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu skaits ir pieci vai vairāk vai piemēroto līgumsodu kopsumma veido 10 (desmit) % no kopējās līgumcenas;
9.1.9. Izpildītājs Pasūtītājam ir nodarījis zaudējumus vairāk kā 10 (desmit) % apmērā no līgumcenas un par šiem zaudējumiem starp pusēm nav strīds vai ir spēkā stājies Latvijas Republikas tiesas spriedums par to piedziņu un Izpildītājs noteiktā termiņā Pasūtītājam nav tos atlīdzinājis;
9.1.10. Izpildītājs Līguma 8.nodaļā noteiktajos termiņos un kārtībā neiesniedz Pasūtītājam atbildīgā būvuzrauga obligātās profesionālās civiltiesiskās apdrošināšanas līgumu;
9.1.11. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt; 
9.2. Izpildītājam ir tiesības vienpusēji izbeigt Līgumu iepriekš par to rakstiski paziņojot  Pasūtītājam, ja:
9.2.1. Pasūtītājs kavē Līgumā noteikta maksājuma par Darbu izpildi termiņu vairāk kā 30 (trīsdesmit) dienas;
9.2.2. Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem;
9.2.3. Pasūtītāja līgumsods sasniedz 10 (desmit) % no līgumcenas;
9.2.4. Pasūtītājs pārkāpj vai nepilda citu būtisku Līgumā paredzētu pienākumu;
9.2.5. Pasūtītājs Izpildītājam ir nodarījis zaudējumus vairāk kā 10 (desmit) % no līgumcenas un par šiem zaudējumiem starp pusēm nav strīds vai ir spēkā stājies Latvijas Republikas tiesas spriedums par to piedziņu un Pasūtītājs noteiktā termiņā Izpildītājam nav tos atlīdzinājis.
9.3. Gadījumā, ja kāds no Līdzējiem vienpusēji paziņo otram par Līguma vienpusēju izbeigšanu, kas nav pamatota ar otra Līdzēja Līguma  izpildes  pārkāpumu, un netiek panākta savstarpēja  vienošanās, Līdzējs, kas vienpusēji paziņo par atkāpšanos no Līguma, maksā otram Līdzējam līgumsodu 10 (desmit) % no līgumcenas un sedz tiešos zaudējumus.
9.4. Ja Līgums tiek izbeigts priekšlaicīgi, Izpildītājam 14 (četrpadsmit) dienu laikā jāiesniedz ikmēneša atskaite par pēdējo Darbu periodu un visa ar Darbu izpildi saistītā dokumentācija.
9.5. Tiesību atkāpties no Līguma vai prasīt Līguma atcelšanu var izlietot, ja otrs  Līdzējs ir ticis brīdināts par iespējamo vai plānoto Līguma atcelšanu, un tas nav novērsis Līguma atcelšanas pamatu brīdinājumā noteiktajā termiņā.
9.6. Līgums tiek atcelts paziņojuma kārtībā. Līgums ir uzskatāms par atceltu 7 (septītajā) dienā no paziņojuma saņemšanas dienas, kas nosakāma atbilstoši  Paziņošanas likumā noteiktajam.
9.7. Rakstiski vienojoties, Līdzēji ir tiesīgi izbeigt Līgumu pirms termiņa.
9.8. Līguma grozījumi izdarāmi vienīgi rakstiski, un tie stājās spēkā to parakstīšanas dienā. 
9.9. Līdzēji savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abi Līdzēji. Jebkuras izmaiņas vai papildinājumi Līgumā kļūst par Līguma neatņemamu sastāvdaļu. 
9.10. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai šajā Līguma sadaļā un Publisko iepirkumu likuma 61. panta trešajā daļā minētajos gadījumos:
9.10.1. Pasūtītājam ir nepieciešami papildu darbi, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto pakalpojumu, vai piegādātāja maiņa radītu ievērojamas grūtības;
9.10.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
9.10.3. Iepirkumā izraudzīto pretendentu (Izpildītāju) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā (izņemot 8. un 9.punktu) paredzētie izslēgšanas noteikumi;
9.10.4.  Līguma izpildes termiņš no Izpildītāja neatkarīgu iemeslu dēļ pārsniedz Līguma 6.2.punktā noteikto un ir noticis straujš būvniecības izmaksu kāpums (darba spēka un/ vai degvielas izmaksu izmaiņas), un tās sasniedz  10 (desmit) % no iepirkumā piedāvātās līgumcenas. Gadījumā, ja iestājas Līguma 9.10.4.apakšpunktā minētie apstākļi, Izpildītājs sagatavo un iesniedz Pasūtītājam fakta konstatācijas aktu un līgumcenas piedāvājuma kalkulāciju attiecībā uz izmaiņām, pamatojoties uz Centrālās statistikas pārvaldes aktuālajiem datiem par būvniecības izmaksām un citu publiski pieejamu, objektīvu un pārbaudāmu informāciju. Pasūtītājs 10 (desmit) dienu laikā izskata iesniegtos cenu izmaiņas pamatojošos dokumentus un pieņemt lēmumu par grozījumu veikšanu pie esošās vienošanās vai atteikumu slēgt vienošanos par grozījumiem. Kopējā līgumcenas izmaiņu indeksācija nedrīkst pārsniegt 20% (divdesmit procenti) no iepirkumā piedāvātās līgumcenas.

10. APAKŠUZŅĒMĒJU UN SPECIĀLISTU MAIŅA UN PIESAISTĪŠANA 
10.1. [bookmark: _Hlk33796565]Darba veikšanai Izpildītājs piesaista savā iepirkuma piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
10.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju (t.sk. apakšuzņēmēju apakšuzņēmēju) sarakstā norādītajā informācijā, kā arī papildināt un iesniegt informāciju par apakšuzņēmējiem un to apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
10.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
10.4. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā (saskaņā ar iesniegto piedāvājumu Iepirkumā) norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē tādu darbu veikšanā, kur iesaistāmi iepirkuma piedāvājumā attiecīgi norādītie. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem, prasīt nomaināmo speciālistu un/vai apakšuzņēmēja viedokli par nomaiņas iemesliem.
10.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.
10.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
10.6.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.6.2. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro) no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas gadījumiem.
10.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.8. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem.

11. SAPULCES
11.1. Līguma izpildes laikā pēc Līdzēju pieprasījuma tiek noturētas sapulces, kurās piedalās Izpildītāja pārstāvis, Pasūtītāja pārstāvis, būvdarbu veicējs. Sapulcēs tiek risināti ar darba izpildi un būvdarbiem saistītie ikdienas jautājumi. 
11.2. Izpildītājam 3 (trīs) darbdienas pirms sapulces jānosūta Pasūtītājam risināmie jautājumi un priekšlikumi uz Līguma 13.6.1.punktā norādīto e-pasta adresei.
11.3. Sapulces vada un protokolē Izpildītājs. Izpildītājs 3 (trīs) darbdienu laikā elektroniski nosūta sagatavotos protokolus visām klātesošajām personām komentēšanai. 
11.4. Protokola forma atbilstoši Līguma 2.pielikumam. 
11.5. Pasūtītāja pārstāvim ir pienākums 3 (trīs) darbdienu laikā pēc sapulces protokola saņemšanas elektroniski nosūtīt Izpildītājam komentārus, pēc kuru iekļaušanas Izpildītājam nepieciešams laboto protokolu nosūtīt visiem sapulces dalībniekiem.
11.6. Izpildītājam ir pienākums pamatot protokolā izvirzītos jautājumus un priekšlikumus, atsaucoties uz būvniecības iecerei, Līgumu un faktisko situāciju dabā. 

12. IZMAIŅAS BŪVDARBU APJOMOS UN BŪVNIECĪBAS IECERES RISINĀJUMOS
12.1. Izpildītājam jāizskata būvdarbu veicēja iesniegtos paziņojumus par atšķirībām starp būvdarbu līguma dokumentos sniegtajiem datiem un reālajiem apstākļiem, būvniecības ieceres nepilnībām vai kļūdām, būvdarbu izpildei nozīmīgu apstākļu izmaiņām, sniedzot Pasūtītājam konkrētus priekšlikumus turpmākai rīcībai.
12.2. [bookmark: _Hlk197769527]Izpildītājam jāsaskaņo faktiskie būvdarba apjomi, kas ir uzmērīti normatīvajos aktos noteiktajā kārtībā.
12.3. Izpildītājam jāsaskaņo izmaiņas būvdarbu apjomos atbilstoši faktiski nepieciešamo būvdarbu apjomiem saskaņā ar uzmērījumiem, tai skaitā izslēdzot atsevišķus būvdarbu veidus vai neizbūvējot iekārtas, ja Pasūtītājs konstatē, ka tie nav nepieciešami, lai sasniegtu būvniecības iecerē minēto galarezultātu.
12.4. Ja iekļaujamie būvdarbi ietver pozīcijas, kas nav minētas būvdarbu apjomos un nav pielīdzināmas kādam būvdarbu līguma tāmes būvdarba veidam, tad izmaksas nosaka atbilstoši esošai tirgus situācijai. Izpildītājam jāsagatavo vismaz 2 (divu) ražotāju vai piegādātāju cenu piedāvājumu konkrētajai tāmes pozīcijai un jāizvērtē būvdarbu veicēja iesniegtās attiecīgās pozīcijas izmaksu atbilstību esošai tirgus situācijai.
12.5. Izpildītājam 1 (vienas) darbdienas laikā jāizskata apsekošanas akts un informācija, ko iesniedzis būvdarbu veicējs, ja ir konstatētas neatbilstības būvniecības ieceres risinājumos.
12.6. Izpildītājam 1 (vienas) darbdienas laikā jāsagatavo un jāiesniedz Pasūtītājam apsekošanas akts, ja Izpildītājs ir konstatējis neatbilstības būvniecības ieceres risinājumos.
12.7. Izpildītājam 1 (vienas) darbdienas laikā jāizskata un jāapstiprina iesniegtais izmaiņu rasējums un darbu apjomu izmaiņas saskaņā ar iesniegto izmaiņu rasējumu, nodrošinot detalizētu būvniecības ieceres izmaiņu analīzi, dot slēdzienu par to atbilstību tehniskajiem noteikumiem un optimālajai Pasūtītāja vajadzību nodrošināšanai, nepieciešamības gadījumā savas kompetences ietvaros, piedāvājot konkrētas korekcijas, risinājumus.
12.8. Izpildītājam nav tiesības vienpusēji pieņemt lēmumus, kuri ir saistīti ar izmaiņām būvdarbu apjomos, būvniecības izmaksās, tehniskajos risinājumos un būvdarbu laikā izmantojamiem materiāliem. Izpildītājs ir informēts un saprot, ka būvdarbu iepirkumam iesniegtajā būvdarbu veicēja piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama tikai un vienīgi, ja būvdarbu laikā tiek konstatēts, ka konkrētais ražotājs vairs neražo konkrēto materiālu, par ko būvdarbu veicējs ir iesniedzis ražotāja apliecinošu dokumentu.

13. PĀRĒJIE NOTEIKUMI
13.1. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai Līgumā noteikto Darbu veikšanai. Izpildītājs apņemas informāciju un dokumentāciju neizpaust trešajām personām, kuras nav saistītas ar Objektu būvdarbu veikšanu vai uzraudzību.
13.2. Līdzēju pienākums ir par sava nosaukuma, adreses, bankas konta un citām būtiskām izmaiņām, kā arī par reorganizāciju vai likvidāciju, nekavējoties, bet ne vēlāk kā 5 (piecu) dienu laikā rakstiski paziņot otram Līdzējam.
13.3. Līdzēji vienojas, ka visa dokumentu aprite un korespondence nosūtīšana notiek elektroniskā veidā. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.
13.4. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, risina pārrunu ceļā, bet, ja tas nav iespējams, tad tiesā likumā noteiktā kārtībā.
13.5. Līgums, tiesības un pienākumi, kas izriet no tā, ir saistoši Līdzēju un to attiecīgiem tiesību un saistību pārņēmējiem, pilnvarniekiem.
13.6. Atbildīgās pilnvarotās personas par Līguma izpildes laikā pieņemtajiem lēmumiem un ar Līguma izpildi saistīto dokumentu parakstīšanu, izņemot Līguma grozījumus:
13.6.1. [bookmark: _Hlk138317732][bookmark: _Hlk213247532][bookmark: _Hlk141867179][bookmark: _Hlk187227701]no Pasūtītāja puses – projekta vadītājs- Gulbenes novada Centrālās pārvaldes Attīstības un iepirkumu nodaļas vecākā projektu vadītāja Zane Ozola-Ozoliņa, tālr.: 64473229, e-pasts:  zane.ozola-ozolina@gulbene.lv, un Gulbenes novada Centrālās pārvaldes Attīstības un iepirkumu nodaļas būvinženieris Nauris Volkovs, tālr.: 64497715, e-pasts: nauris.volkovs@gulbene.lv;
13.6.2. no Izpildītāja puses – Atbildīgais būvuzraugs – ______________, tālr. ______________.
13.7. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.
13.8. Virsraksti Līgumā ir lietoti vienīgi Līguma satura atspoguļošanai.
13.9. Izpildītājam ir pienākums nekavējoties informēt Pasūtītāju gadījumā, ja pastāv ticams apgalvojums, sūdzība vai informācija attiecībā uz noziedzīgiem nodarījumiem saistībā ar Līguma izpildi. Ar noziedzīgu nodarījumu šī punkta izpratnē tiek saprasti jebkuri turpmāk minētie noziedzīgie nodarījumi, ciktāl un kā tie noteikti ar attiecīgajiem normatīvajiem aktiem: krāpšana, korupcija (t.sk., bet ne tikai - kukuļdošana,  kukuļņemšana, starpniecība kukuļošanā, komerciālā uzpirkšana, neatļauta labuma pieņemšana un tml.), izspiešana, aizliegtas vienošanās, bezdarbība (t.sk., neziņošana par noziedzīgu nodarījumu), noziedzīgi iegūtu līdzekļu legalizācija, terorisma finansēšana.
13.10. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Līgumam ir pievienoti 4 (četri) pielikumi: Darba uzdevums, Sanāksmes protokola forma, Ikmēneša atskaites forma un Gala atskaites forma, kas ir Līguma neatņemama sastāvdaļa.

14. LĪDZĒJU PARAKSTI UN REKVIZĪTI

	PASŪTĪTĀJS:
	IZPILDĪTĀJS:

	Gulbenes novada pašvaldība
	

	Reģ. Nr. 90009116327
	

	Ābeļu iela 2, Gulbene, 
Gulbenes novads, LV-4401
	

	Valsts kase 
	

	Kods: 
	

	Konts: 
e-pasts: dome@gulbene.lv
e-adrese:_DEFAULT@90009116327
E-RĒĶINI e-adreses apakšadrese:
EINVOICE_GNP@90009116327

izpilddirektore

_______________________A.Sprudzāne

	







________________________




DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



1.pielikums
atklāta konkursa “Būvuzraudzība 
Rankas pamatskolas ēkas iekštelpu 
vienkāršotai atjaunošanai” līgumam  
(ID Nr. GNP 2026/65)


[bookmark: _Toc98233562]DARBA UZDEVUMS




2.pielikums
atklāta konkursa “Būvuzraudzība 
Rankas pamatskolas ēkas iekštelpu 
vienkāršotai atjaunošanai” līgumam  
(ID Nr. GNP 2026/65)

Sanāksmes
PROTOKOLS Nr.__

202__.gada __.________	 

Vieta: ____________________
Sanāksmi vada: _________________
Sanāksmi protokolē: ___________________
Sanāksmē piedalās:	
	Vārds, uzvārds
	Darbavieta
	Tālr. nr.
	e-pasta adrese
	Paraksti

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Darba kārtība:
1.
2.
3. 

Sanāksmes norise un pieņemtie lēmumi:
	Nr.
	Apskatāmais jautājums, veicamais darbs
	Izpildes termiņš
	Izpildītājs

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	

	7.
	
	
	

	...
	
	
	



Nākamā sanāksme plānota ________.


Atbildīgais būvuzraugs: _______________          ________________          _____________
                                                              /vārds uzvārds/                                    /paraksts/                                    /datums/


3.pielikumsPiezīme: Veidlapa aizpildāma datorrakstā
Piezīme: Veidlapa aizpildāma datorrakstā

atklāta konkursa “Būvuzraudzība 
Rankas pamatskolas ēkas iekštelpu 
vienkāršotai atjaunošanai” līgumam  
(ID Nr. GNP 2026/65)


IKMĒNEŠA ATSKAITE NR.__
(par periodu _________________)

20__.gada __._______

Sastādīta saskaņā ar līgumu Nr. ______________________ par ________________
_______________________________________________________________________________________________.

1. Apkopojums par paveiktajiem darbiem un pārbaudēm pārskata periodā:
______________________________________________________________________________________________________________________________________________________
2. Norādes uz darbiem, kas nav pieņemami un ir koriģējami:
______________________________________________________________________________________________________________________________________________________
3. Problēmas un riski, ieteikumi to risināšanā, novēršanā:
	Nr.
	Problēma/risks
	Piedāvātais risinājums

	1.
	
	

	2.
	
	

	utt.
	
	



4. Būvuzraudzības, būvdarbu, autoruzraudzības izpilde, ietverot naudas plūsmu, izmaiņas, pamatojums (pārskatā iekļauj iepriekšējos darbu izpildes periodus un prognozēto naudas plūsmas grafiku ar izmaiņām):
	Izpildes periods
	Būvuzņēmēja plānotās izmaksas
	Būvuzņēmēja faktiskās izmaksas
	Izmaksu izmaiņu pamatojums
	Būvuzraudzības izmaksas
	Autoruzraudzības izmaksas

	
	
	
	
	
	

	
	
	
	
	
	

	Kopā:
	
	
	
	
	



5. Fotofiksācijas:________________________
6. Akts par darbinieku faktiski nostrādātajām dienām:___________
* klāt pievieno aktu par darbinieku faktiski nostrādātajām dienām

Atbildīgais būvuzraugs:   _______________          ________________          _____________
                                                              /vārds uzvārds/                                    /paraksts/                                    /datums/
Piezīme: Veidlapa aizpildāma datorrakstā

4.pielikums
atklāta konkursa “Būvuzraudzība 
Rankas pamatskolas ēkas iekštelpu 
vienkāršotai atjaunošanai” līgumam  
(ID Nr. GNP 2026/65)

GALA ATSKAITE
20__.gada __._______

Sastādīta saskaņā ar līgumu Nr. ______________________ par ________________
_______________________________________________________________________________________________.

1. Būvuzraudzības veiktās aktivitātes, izmaiņas, pamatojums:
	Būvuzraudzības veiktās aktivitātes
	Atkāpes no līgumā paredzētā
	Atkāpju pamatojums

	
	
	

	
	
	

	
	
	



2. Būvdarbu veiktās aktivitātes, izmaiņas, pamatojums:
	Būvdarbu veiktās aktivitātes
	Atkāpes no līgumā paredzētā
	Atkāpju pamatojums

	
	
	

	
	
	

	
	
	



3. Būvdarbu novērtējums: _________________________________________________________________________________________________________________________________________________________________________________________________________________________________________________________________________________________________________________________________________________________

4. Būvdarbu izpilde, ietverot naudas plūsmu, izmaiņas, pamatojums:

	Izpildes periods
	Būvuzņēmēja plānotās izmaksas
	Būvuzņēmēja faktiskās izmaksas
	Izmaksu izmaiņu pamatojums
	Būvuzraudzības izmaksas
	Autoruzraudzības izmaksas

	
	
	
	
	
	

	
	
	
	
	
	

	Kopā:
	
	
	
	
	




5. Sasniegtais rezultāts, salīdzinājums ar sākotnēji veikto:
	Sākotnēji plānotie rezultāti
	Sasniegtie rezultāti
	Izmaiņu pamatojums

	
	
	

	
	
	



Atbildīgais būvuzraugs:   _______________          ________________          _____________
                                                              /vārds uzvārds/                                    /paraksts/                                    /datums/
Piezīme: Veidlapa aizpildāma datorrakstāPiezīme: Veidlapa aizpildāma datorrakstā

Piezīme: Veidlapa aizpildāma datorrakstā



